# NÁRODNÁ RADA SLOVENSKEJ REPUBLIKY

#  IX. volebné obdobie

Číslo: KNR-ORGA-4332/2025

****

929

# UZNESENIE

# NÁRODNEJ RADY SLOVENSKEJ REPUBLIKY

zo 16. apríla 2025

k zneužívaniu legislatívneho procesu k zákonu o neziskových organizáciách poskytujúcich všeobecne prospešné služby na presadzovanie politických a súkromných záujmov (tlač 792)

 **Národná rada Slovenskej republiky**

1. **so znepokojením sleduje** zneužívanie demokratických inštitútov ako je právo sa verejne zhromažďovať, na úzko politické a súkromné záujmy;
2. **dôrazne odmieta**, že by sa na jej pôde prerokovával akýkoľvek „ruský“ zákon o mimovládnych organizáciách;
3. **pripomína**, že táto legislatívna iniciatíva, ktorá je zneužívaná na zvolávanie občianskych protestov nemá žiadny základ v legislatíve typu FARA; Príslušný návrh zákona skupiny poslancov Národnej rady Slovenskej republiky o mimovládnych organizáciách zásadne vychádza z európskych štandardov a jediným jeho cieľom je transparentnosť financovania a činnosti mimovládnych organizácií;
4. **odsudzuje**, že organizátori protivládnych mítingov pod názvom „Nie ruskému zákonu“ sledujú jeden jediný cieľ - ochranu súkromných finančných záujmov viacerých verejne činných opozičných osôb a ich rodín.

Richard R a š i v. r.

 predseda

Národnej rady Slovenskej republiky

Overovatelia:

Peter K a l i v o d a v. r.

Zuzana M e s t e r o v á v. r.